Pasojat që la pas stuhia Isaac
Qendra e uraganëve paralajmëroi se mund të ketë ende përmbytje në pjesën juglindore të Luizianës dhe Misisipit
Banorët e rajonit të Bregut të Gjirit të Meksikës vazhdojnë të përballen me përmbytjen e madhe që la pas urgani Isak. Qendra Kombëtare e Uraganeve thotë se fuqia e uraganit ka rënë duke duke lëvizur në veri me erëra të zvogëluar. Por numri i viktimave të tij ishte i rëndësishëm, me 5 vdekje të raportuara në SHBA, 24 në Haiti dhe 5 në Republikën Domenikane. Stuhia, në kulmin e saj, ndërpreu energjinë elektrike për më shumë se 900 mijë shtëpitë dhe biznese në Luiziana dhe la mjaft komunitete të përmbytura. Por qyteti i madh New Orleans, me pengesat ujore të përforcuara pas Uraganit Katrina në vitin 2005, i shpëtoi dëmeve të mëdha edhe pse zonat pranë qytetit janë përmbytur. Kandidati presidencial republikan Mitt Romney, një ditë pas përfundimit të kuvendit kombëtar të partisë së tij, planifikoi për të vizituar rajonin Lafitte, pranë New Orleansit, për të biseduar me banorët në lidhje me dëmet atje. Familjet që kanë humbën çdo gjë në Luiziana ende po ndihmohen nga Garda Kombëtare. Pritat janë rrëzuar në shumë zona. Njerëzit po ndihmohen nga garda bregdetare me helikopterë. Ekipet e emergjencës po mbajnë nën vëzhgim një digë të dëmtuar në Misisipi. Zonat nën nivelin e detit përgjatë lumit Tangipahoa janë urdhëruar të evakuohen. Deri tani diga nuk është rrëzuar dhe ekipet e shpëtimit po punojnë për të ulur presionin mbi të. Stuhia është zbutur dhe po lëviz përmes Arkansas dhe Mizurit. Gjatë javës, mijëra vetë janë shpërngulur në vendstrehime në disa shtete. Dhe ata ende nuk e dine kur do të jenë në gjendje të kthehen në shtëpitë e tyre. Kompanitë e gazit dhe të naftës po vlerësojnë gjithashtu dëmet në rafineri dhe platformat e naftës përgjetë Gjirit. Çmimet e gazit janë rritur që kur goditi stuhia.